
UVOD

„Sve što može, dijete i treba učiniti samo.“ M. Montessori

Kada govorimo o samostalnosti, mislimo na osobine onih koji su neovisni o drugima. Oni koji su sposobni dati, uzeti i preuzeti odgovornost.
Samostalnost se ne stječe rođenjem. Ona se uči i razvija od najranije dobi. Najvećom mjerom odgojem, ali i primjerom kojeg djeca vide u svojoj okolini. 
Cilj odgoja i razvoja samostalnosti je, kao što i sama riječ kaže, pripremiti dijete za samostalan život i uključivanje u društvo.
Stupanj samostalnosti i zrelosti djece ovisi o razvojnim fazama. Djeca različite dobi, ali i ona unutar iste dobne skupine se razlikuju u odnosu na samostalnost i zrelost ( fizičku, emocionalnu, intelektualnu i socijalnu). 

Da bi se moglo raditi na razvoju samostalnosti primjerenim postupcima odraslih osoba ( roditelja i odgojitelja) potrebno je poznavati razvojne faze i područja djetetova razvoja. 
Isto tako treba djetetu pružiti mogućnost da pokuša samo. Uz pomoć, pohvalu, ali i kritiku.















1.NACIONALNI KURIKULUM

Nacionalni kurikulum za rani i predškolski odgoj i obrazovanje ističe kako dijete u vrtiću razvija vlastiti identitet, uz kulturni i nacionalni identitet.
Dijete treba biti aktivni sudionik u društvenom životu i  razvijati društveno odgovorno ponašanje. Predškolski odgoj potiče razvoj osobnog identiteta, stvaranje pozitivne slike o sebi, razvoj samopoštovanja. 
Potreba za samostalnošću naglašena je putem ključne kompetencije djece. Djeca trebaju samostalno otkrivati, promišljati i rješavati probleme. Vrtić potiče emancipaciju i autonomiju u procesu učenja. 
Djeca razvijaju samostalnost u mišljenju i djelovanju, odnosno sposobnost postizanja vlastitih ciljeva, razvoj u samostalnosti higijene, prehrane, kretanja..
Djeci smo dužni omogućiti poticajno okruženje u kojem će rasti i razvijati se, razvijati slobodu istraživanja i stjecanja različitih znanja.


















2.OBILJEŽJA SAMOSTALNOSTI KOD DJECE JASLIČKE DOBI ( 1-3godine)

Razvoj samostalnosti kod djece ima svoja specifična obilježja u odnosu na dob djeteta. Ono što treba uvijek imati na umu da je svako dijete individualno kao i njegov razvoj.
Za djecu u dobi od 1-3 godine specifična je motorička spretnost. S obzirom da je dijete tada najviše motorički aktivno potreban je konstantni nadzor jer verbalizacija nije dovoljna. 
Raspoloženja su burna, kratkotrajna, promjenjiva. Djeca često koriste prijelazne objekte ( pelena, medo, dekica..). Isto tako kako bi samo sebe umirilo, smanjilo napetost sisa prst, ljulja se u krevetu.
Javlja se i negativizam- dijete testira granice moguće samostalnosti i neovisnosti. Javlja se prkos, otpor, ali i želja da dijete učini nešto samostalno.
Tijekom igre dijete imitira radnje odraslih te postaje svjesno svojih fizioloških potreba.
Kada je u pitanju jelo, dijete se u toj dobi često igra s hranom i ustaje od stola. S tri godine dijete može samostalno pojesti obrok ( bez pomoći). Tekuća hrana mu se više ne prolijeva, služi se vilicom.
Često možemo primijetiti kako dijete izražava želju da nešto učini samo te se opire odraslom da radi sve umjesto njega. Ako odrasla osoba stalno nešto nameće, ne dozvoljava djetetu da bude samostalno, dijete izražava prkos i inat; ponekad namjerno krši zabrane te ima napadaj bijesa- baca se na pod ili napada odrasle.













3. KAKO DIJETE RAZVIJA SAMOSTALNOST?
Dijete stvara svoja iskustva-osjeća se snažno.
Djetetu „otimamo“ vlast nad njim, njegovom snagom u trenutku kada ga „ spašavamo“. Radimo takozvanu „medvjeđu uslugu“. Vjerojatno je da će dijete ponavljati određene radnje više puta prije nego dođe do svog cilja. Odrasli se trebaju maknuti s puta kako bi dijete razvilo samopouzdanje i povjerenje u vlastitu snagu- u sebe!
Roditeljska je pretpostavka da ako pomognu djetetu da uspije u svojoj namjeri, stvaraju pozitivne osjećaje i grade njegovo samopouzdanje. Ta pretpostavka nije točna. Svaka pomoć odraslog koju dijete nije tražilo, uvredljiva je i šteti djetetovu razvoju samostalnosti. Samopoštovanje proizlazi iz sebe, a ne iz drugih (Aldort,2005).
Pogreške i pokušaji su djetetovi, isto kao i neuspjeh, ali i uspjeh! Autorica Aldort kaže „ Izbjegavaj pomagati svojem djetetu ako ono to ne traži“
Samostalnost podrazumijeva rješavanje raznih problema i konfliktnih situacija u odnosu s vršnjacima. Zbog toga roditelji ne trebaju intervenirati svaki put već pustiti i vidjeti kako će se situacija razvijati.
Samostalnost treba poticati i kod kuće. Kada dijete uključimo u zajedničke aktivnosti ono se osjeća važnim djelom obitelji. Djetetu treba dopustiti da samostalno odluči o jednostavnim stvarima koje nemaju opasne posljedice i koje su primjerene za njegovu dob. Ako dijete i pogriješi- naučit će lekciju iz toga. Svakako je poželjno uključiti dijete i u kućanske poslove- naravno u skladu s dobi i pod nadzorom.
Jaslice su ustanove koje djetetu omogućavaju pravilan rast i razvoj, zdravstvenu njegu i zaštitu te pomažu u razvoju samostalnosti. Djecu se potiče na samostalnost, socijalizaciju. One su usko povezane. Što bi značilo da je samostalnost izrazito važna za snalažljivost i uspjeh.
Nakon početne prilagodbe na jaslice i novu okolinu kreće se s poticajima za razvoj samostalnosti. Pojedine od aktivnosti koje prate djetetov razvoj samostalnosti su: sjedenje za stolom za vrijeme obroka, oblačenje i skidanje odjeće i obuće, pospremanje igračaka i pribora za jelo, obavljanje osnovnih fizioloških potreba, bacanje papira u koš za smeće, prepoznavanje vlastite odjeće i ormarića… Osim putem životno-praktičnih aktivnosti, samostalnost se razvija kroz igru, pjesmu, priču, likovno izražavanje, razgovor.
Nakon što je dijete nešto samo napravilo, osjećat će se kompetentno, zadovoljno, samopouzdano. Biti će odvažno upustiti se u neke nove kreativne pothvate.





4.  ISTRAŽIVANJE-POTICANJE SAMOSTALNOSTI KOD DJECE JASLIČKE DOBI- analiza i deskriptivna statistika.

U nastavku su prikazani rezultati istraživanja provedenog s ciljem iznošenja mišljenja i stavova na temu samostalnosti. 
Istraživanje je provedeno s roditeljima jasličke skupine . Podatci su prikupljeni ispunjavanjem anonimnih anketa. 
Istraživanje se provelo na ukupno 13 djece. 
Djeca su u dobi od 1-3 godine. 1 godišnjaci 30,8%, dvogodišnjaci 53,9% i trogodišnjaci 15,4%. Od toga je 12 dječaka i 1 djevojčica.
Djeca koja su uključena u jaslički program manje od 6 mj – 53,9% i djeca koja su uključena u jaslički program dulje od 1 godine- 46,2%.
Od 13 roditelja12 smatra da je njihovo dijete u nekom aspektu samostalno dok 1 roditelj smatra da njegovo dijete nije uopće samostalno, u nijednom aspektu.
Isto tako 12 roditelja smatra da djeca jasličke dobi mogu biti samostalna u nekoj mjeri dok 1 roditelj smatra da djeca jasličke dobi ne mogu biti samostalna.

Mišljenje roditelja u kojim aktivnostima djeca pokazuju najviše samostalnosti:

Pod ostalo je navedeno: vraćanje predmeta na svoje mjesto i slaganje alata s tatom.
[bookmark: _Hlk211543310]Kada dijete traži pomoć 9 roditelja navodi da potiče dijete da pokuša samo, 9 roditelja navodi da zajednički s djetetom ide korak po korak, a 1 roditelj navodi da odmah pomaže djetetu.
Roditelji navode da su najčešći izazovi u poticanju samostalnosti kod kuće : nedostatak vremena- 5 roditelja, nestrpljenje djeteta 8 roditelja, ostalo- 2 roditelja. Pod ostalo se navodi strah i osjećaj da se dijete forsira, a dijete je premaleno. Navodi se i još jedno sijete kod kuće koje traži pažnju.

Prikaz koliko često roditelji djecu potiču na samostalnost:


Roditelji smatraju da odgojiteljice u velikoj mjeri potiču samostalnost njihova djeteta -12  roditelja,1 roditelj smatra da je to poticanje djelomično. Za napredak njihova djeteta, u području samostalnosti, smatraju da je dijete napredovalo- 12 roditelja , ne mogućnost procjene- 1 roditelj.






Prikaz mišljenja roditelja o tome u kojoj mjeri su odgojiteljice upoznate s individualnim mogućnostima njihova djeteta te poklapanja njihovih očekivanja i pristup odgojiteljica u vezi samostalnosti.



Prikaz komunikacije roditelj- odgojitelj prema rezultatima istraživanja:

Roditelji ističu kako bi voljeli dobiti praktične savijete za rad kod kuće- 11 roditelja i radionice o samostalnosti- 3 roditelja.
5.ZAKLJUČAK
Samostalnost djece jasličke dobi predstavlja važan aspekt ranog razvoja, jer je usko povezana s izgradnjom samopouzdanja, osjećaja kompetentnosti i osobne odgovornosti. 
Iako djeca u ovoj dobi tek započinju razvijati osnovne vještine samostalnog funkcioniranja, istraživanja i praksa pokazuju da im se već u najranijoj dobi mogu pružiti brojne prilike za sudjelovanje u svakodnevnim aktivnostima koje potiču njihovu neovisnost.
Aktivnosti poput samostalnog hranjenja, oblačenja, pospremanja igračaka ili pranja ruku nisu samo rutinske radnje, već i važne prilike za učenje, rast i razvoj motoričkih, kognitivnih i socio-emocionalnih vještina.
Poticanje samostalnosti treba se provoditi postupno, uz jasno postavljene granice, ali i dovoljno fleksibilnosti kako bi se uvažile individualne razlike u tempu razvoja pojedinog djeteta. 
Ključno je da odrasli – osobito odgojitelji u jasličkim skupinama i roditelji – prepoznaju važnost tih svakodnevnih situacija kao priliku za razvoj, a ne samo kao obavezu. Njihova uloga nije izvršavati zadatke umjesto djeteta, već pružati podršku, sigurnost i vrijeme kako bi dijete moglo samostalno pokušati i učiti kroz vlastito iskustvo. Iskustveno učenje je najbolje i najkvalitetnije učenje.
Kroz proces poticanja samostalnosti dijete uči donositi odluke, prepoznavati posljedice svojih postupaka i razvija osjećaj osobne vrijednosti. 
Stvaranje poticajnog okruženja, u kojem se djetetov trud prepoznaje i vrednuje, temelj je za izgradnju pozitivne slike o sebi i kasnije uspješno snalaženje u društvenom i školskom okruženju.
 Dugoročno gledano, sustavno poticanje samostalnosti u jasličkoj dobi značajno doprinosi razvoju emocionalno stabilne, odgovorne i samopouzdane osobe.
Stoga je važno da i odgojno-obrazovne ustanove, ali i roditelji kod kuće, dosljedno njeguju i potiču razvoj samostalnosti kroz svakodnevne situacije. Važno je da su u međusobnoj komunikaciji, dogovoru i podršci.

